Ջոկի հրամանատարը կարծում է, որ հաջողության հասնելու համար հրամանատարության միակողմանի աշխատանքը բավարար չէ. «Զինվորներն իրենց հերթին պետք է խելացի լինեն, նախաձեռնող, որպեսզի կարողանան իրենց մասնագիտական պարտականությունները կատարել, չէ՞ որ հենց մարդու հնարամիտ գործունեության արդյունքում են զենքն ու զինտեխնիկան ավելի արդյունավետ ծառայում նպատակին։ Մյուս կողմից, զինծառայողները պետք է օժտված լինեն որոշակի մարդկային որակներով, դաստիարակված` հայրենասիրությամբ, ունակ` ուրիշի ցավերը դարմանելու։ Այս առումով կարևոր նշանակություն ունի այն միջավայրը, որում ծնվել, դաստիարակվել և մեծացել է մարդը»։